

**„VZOR“**

**Rámcová dohoda**

uzavretá v zmysle ust. § 83 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

a ust. § 269 ods. 2 zák. č. 513/1991 Zb. - Obchodný zákonník v znení neskorších predpisov

(ďalej len „rámcová dohoda“ alebo „dohoda“)

**Článok I.**

**Strany dohody**

**1. Predávajúci** (doplní uchádzač)

Obchodné meno: .............................................................

Sídlo: .............................................................

Štatutárny orgán: .............................................................

Zástupca na jednanie

vo veciach zmluvných: .............................................................

Zástupca na jednanie

vo veciach technických: .............................................................

IČO: .............................................................

IČ DPH: .............................................................

Bankové spojenie: .............................................................

Číslo účtu: .............................................................

IBAN: .............................................................

SWIFT: .............................................................

Kontakt e-mail: .............................................................

Tel. č./fax. č.: .............................................................

Zápis v obch. registri: .............................................................

(ďalej len „predávajúci“)

**2. Kupujúci**

Názov: **Univerzita Pavla Jozefa Šafárika v Košiciach**

Sídlo: Šrobárova 2, 041 80 Košice

Štatutárny orgán: prof. RNDr. Pavol Sovák, CSc. - rektor

IČO: 00397768

IČ DPH: SK2021157050

Zástupca na jednanie

vo veciach zmluvných: JUDr. Zuzana Gažová

Zástupca na jednanie

vo veciach technických: RNDr. Michal Alexovič, PhD.

Bankové spojenie: Štátna pokladnica

Číslo účtu: 7000645265/8180

IBAN: SK07 8180 0000 0070 0052 8755

SWIFT: SPSRSKBA

Kontakt e-mail: michal.alexovic@upjs.sk

Tel. č.: +421 55 234 3514

(ďalej len „kupujúci“)

(ďalej spoločne aj ako „strany dohody“)

**Článok II.**

**Úvodné ustanovenia, právne predpisy**

1. Táto rámcová dohoda sa uzatvára ako výsledok zadávania nadlimitnej zákazky postupom verejnej súťaže s názvom predmetu: **„Náhradné diely pre prístroje a zariadenia pre prípravu klinických vzoriek a digitalizáciu hmotnostno-spektrometrických dát“ (časť A - Náhradné diely pre prístrojovú techniku Bruker).**
2. Vzájomné vzťahy oboch strán dohody sa riadia ust. zákona č. 513/1991 Zb. - Obchodný zákonník v znení neskorších predpisov (ďalej len „Obchodný zákonník“), ust. zákona č. 18/1996 Z. z. o cenách v znení neskorších predpisov (ďalej len „zák. č. 18/1996 Z. z.“) a Vyhláškou č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „vyhl. č. 87/1996 Z. z.“), ust. zákona o verejnom obstarávaní a ďalšími platnými a účinnými právnymi predpismi SR, ktoré upravujú oblasť predmetu tejto dohody.

**Článok III.**

**Predmet a účel dohody**

1. Predmetom tejto dohody je stanovenie podmienok predávajúceho a kupujúceho pri zabezpečení dodávok tovaru, a to **náhradných dielov pre prístrojovú techniku Bruker,** bližšie definovaných v Prílohe č. 1A tejto rámcovej dohody (ďalej len „tovar“).
2. Súčasťou predmetu dohody sú aj služby súvisiace s dodaním tovaru na miesto dodania, vyložením a vynesením na miesto dodania, bližšie určené v objednávke.
3. Predávajúci je povinný kupujúcemu dodávať tovar na základe priebežne vystavených samostatných objednávok zo strany kupujúceho podľa jeho potrieb v súlade s Prílohou č. 1A tejto rámcovej dohody.
4. Strany dohody sa dohodli, že rozsah a množstvo tovaru uvedené v Prílohe č. 1A tejto dohody je záväzný a kupujúci nie je oprávnený požadovať ďalšie plnenie nad rámec dohody.
5. Účelom tejto dohody je stanovenie práv a povinností predávajúceho a kupujúceho. Predávajúci je povinný v zmysle tejto dohody dodať tovar, resp. jeho časť v súlade s ods. 1 tohto čl. riadne a včas a kupujúci je povinný riadne dodaný tovar prevziať a zaplatiť za neho dohodnutú cenu.

**Článok IV.**

**Cena predmetu dohody**

1. Dohodnutá cena predmetu dohody je stanovená dohodou strán dohody v súlade so zák. č. 18/1996 Z. z. a vyhl. č. 87/1996 Z. z. ako cena konečná.
2. Celková cena za celý predmet plnenia rámcovej dohody je vo výške:

Celková cena bez DPH ........................................... eur (doplní uchádzač)

DPH ........................................... eur

Celková cena s DPH ........................................... eur

(Slovom: ...........................................................................................).

1. Podrobná špecifikácia požadovaných druhov tovaru a jednotkové ceny tovaru sú uvedené v Prílohe č. 1A tejto dohody, ktorá je neoddeliteľnou súčasťou tejto rámcovej dohody. Jednotkové ceny uvedené v Prílohe č. 1A tejto dohody sú záväzné počas celej platnosti a účinnosti tejto rámcovej dohody.
2. Cena uvedená v tomto článku dohody je cena určená vrátane balného, cla, dopravných nákladov, vykládky a všetkých nákladov súvisiacich s dodaním tovaru alebo jeho časti na miesto plnenia, pričom predávajúci nemá nárok na úhradu dodatočných nákladov, ktoré nezahrnul do ceny za dodanie tovaru podľa tejto dohody.
3. Predávajúci je povinný pri výpočte ceny za dodanie tovaru podľa tejto dohody pripočítať DPH podľa aktuálnych všeobecne záväzných právnych predpisov SR, platných a účinných v čase vykonania fakturácie za dodaný tovar.
4. Predmet dohody je financovaný z vlastných prostriedkov, štátneho rozpočtu a z prostriedkov nenávratného finančného príspevku v rámci Európskeho fondu regionálneho rozvoja, prostredníctvom operačného programu Integrovaná infraštruktúra:

* názov projektu: **Integratívna stratégia v rozvoji personalizovanej medicíny**

**vybraných zhubných nádorových ochorení a jej vplyv**

**na kvalitu života**, akronym LISPER

* kód ITMS2014+: 313011V446
* operačný program: Integrovaná infraštruktúra, programové obdobie 2014 - 2020
* číslo Zmluvy o poskytnutí NFP: 067/2020/OPII/VA

**Článok V.**

**Postup predávajúceho a kupujúceho pri plnení dohody**

1. Predávajúci je povinný kupujúcemu dodávať predmet tejto dohody na základe samostatných priebežných objednávok podľa jeho potrieb a za podmienok stanovených touto rámcovou dohodou.
2. Komunikácia medzi predávajúcim a kupujúcim bude prebiehať prostredníctvom na to určených pracovných e-mailových adries a telefonických kontaktov, uvedených v čl. XIII ods. 2 a 3 tejto dohody. Predávajúci je povinný určiť e-mailovú adresu pre účely prijímania objednávok zo strany kupujúceho a komunikácie vo veci zabezpečenia tovaru. Telefonické preverenie stavu tovaru na sklade predávajúceho sa nepovažuje za záväznú objednávku tovaru zo strany kupujúceho v zmysle tejto dohody.
3. Proces objednávania tovaru:
   1. kupujúci pri vystavovaní objednávky zadá tovar na základe Prílohy č. 1A tejto dohody,
   2. kupujúci je povinný riadne vystavenú objednávku zaslať predávajúcemu elektronickou komunikáciou na e-mailovú adresu určenú na tento účel,
   3. predávajúci je povinný potvrdiť príjem objednávky kupujúcemu obratom, najneskôr však do konca nasledujúceho pracovného dňa (v rámci bežnej pracovnej doby), na e-mailovú adresu kupujúceho, z ktorej bola objednávka odoslaná a postúpiť ju k vybaveniu,
   4. potvrdením prijatia objednávky predávajúcim sa táto stáva pre obe strany dohody záväzná.
4. Po elektronickom potvrdení prijatia objednávky môže kupujúci vystaviť a odoslať predávajúcemu písomnú objednávku, podpísanú oprávnenou osobou kupujúceho, prostredníctvom pošty na adresu sídla predávajúceho, uvedenú v čl. I tejto dohody.
5. Objednávka musí obsahovať minimálne nasledovné náležitosti:
   1. názov a sídlo kupujúceho a predávajúceho, IBAN, bankové spojenie kupujúceho, IČO, DIČ, kontaktné údaje osoby poverenej na vystavenie objednávky na strane kupujúceho (meno, telefón, e-mail),
   2. číslo objednávky a dátum jej vystavenia,
   3. druh a požadované množstvo tovaru v súlade s Prílohou č. 1A tejto dohody,
   4. jednotková cena bez DPH v súlade s Prílohou č. 1A tejto dohody,
   5. celková cena za dodávku tovaru s DPH, v súlade s Prílohou č. 1A tejto dohody,
   6. dátum a miesto dodania tovaru,
   7. kontaktné údaje osoby kupujúceho, poverenej na prevzatie konkrétnej dodávky (meno, telefón, e-mail),
   8. identifikácia projektu: „Integratívna stratégia v rozvoji personalizovanej medicíny vybraných zhubných nádorových ochorení a jej vplyv na kvalitu života“, akronym LISPER, kód ITMS2014+: 313011V446, Zmluva o poskytnutí NFP č. 067/2020/OPII/VA,
   9. iné, v rozsahu predmetu dohody.
6. V prípade, ak predávajúci opakovane nebude dodržiavať postup uvedený v ods. 3 tohto čl. dohody, takéto konanie predávajúceho bude považované za neplnenie si povinností vyplývajúcich z tejto dohody s následným právom kupujúceho odstúpiť od tejto rámcovej dohody.
7. Miestom dodania tovaru je Univerzita Pavla Jozefa Šafárika v Košiciach, jej fakulty, ústavy a pracoviská, resp. priestory kupujúceho bližšie definované v samostatne vystavených objednávkach.
8. Predávajúci je povinný dodávať tovar kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa Prílohy č. 1A tejto rámcovej dohody.
9. Predávajúci sa zaväzuje odovzdať kupujúcemu predmet dohody v lehote **najneskôr do 60 dní** odo dňa doručenia objednávky kupujúceho predávajúcemu, ak sa strany dohody nedohodnú inak.
10. Deň dodania predmetu dohody oznámi predávajúci kupujúcemu telefonicky alebo elektronicky najneskôr jeden pracovný deň vopred. Ak predávajúci nesplní svoju povinnosť uvedenú v tomto bode, náklady súvisiace s neuskutočnením prevzatia tovaru, ako aj prípadnú náhradu škody, znáša predávajúci.
11. Predávajúci sa zaväzuje dodať tovar v súlade s dohodnutými technickými a funkčnými charakteristikami, platnými všeobecne záväznými právnymi predpismi SR, technickými normami a podmienkami tejto dohody. Predávajúci sa zaväzuje súčasne s odovzdaním tovaru odovzdať kupujúcemu aj všetky doklady, ktoré sa na dodaný tovar vzťahujú.
12. Predávajúci je povinný v zmysle tejto rámcovej dohody dodať nový tovar, ktorý je originálny, nie je recyklovaný alebo renovovaný a ktorý zodpovedá Slovenským technickým normám a normám EÚ.
13. Pri prevzatí tovaru kupujúcim predávajúci vystaví dodací list, ktorý kupujúci písomne potvrdí. Kupujúci si vyhradzuje právo prevziať iba tovar bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list a neprebrať dodaný tovar. Dodací list je neoddeliteľnou súčasťou každej faktúry.
14. Záväzok predávajúceho dodať predmet dohody sa považuje za splnený jeho dodaním, ktorého prevzatie kupujúci potvrdí svojim podpisom a odtlačkom pečiatky na dodacom liste.
15. Vlastnícke právo k dodanému tovaru prechádza na kupujúceho dňom jeho dodania a prevzatia, podpísaním dodacieho listu vyhotoveného predávajúcim.
16. Predávajúci prehlasuje, že tovar nie je zaťažený právami tretích osôb.
17. Kupujúci je povinný:
    1. prebrať bezchybný tovar v deň dodania, ktorý mu predávajúci oznámi podľa ods. 10 tohto čl. dohody,
    2. riadne a včas zaplatiť dohodnutú cenu.

**Článok VI.**

**Platobné podmienky**

1. Kupujúcemu vzniká povinnosť na zaplatenie dohodnutej ceny predávajúcemu po riadnom dodaní a odovzdaní tovaru, v súlade s touto rámcovou dohodou, a to na základe vystavenej faktúry doručenej kupujúcemu.
2. Zálohové platby ani platba vopred sa neumožňujú. Kupujúci nie je oprávnený poskytovať predávajúcemu žiadne preddavky, zálohy ani iné peňažné či nepeňažné plnenia v súvislosti s plnením dohody nad rámec ceny dohodnutej v tejto rámcovej dohode.
3. Predávajúci je povinný vyhotoviť faktúru za dodaný tovar najneskôr do 15 dní odo dňa dodania tovaru a doručiť ju doporučenou zásielkou na fakturačnú adresu kupujúceho. Ak nastane potreba realizácie Smernice Európskeho parlamentu a Rady 2014/55/EÚ o elektronickej fakturácii v činnosti kupujúceho pri uplatňovaní záväzkovo-právnych vzťahov, bude predávajúci povinný vystaviť faktúru v súlade s ustanoveniami zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov a sprístupniť ju bezodkladne kupujúcemu.
4. Predávajúci je povinný uviesť vo faktúre číslo rámcovej dohody a identifikáciu projektu: **„Integratívna stratégia v rozvoji personalizovanej medicíny vybraných zhubných nádorových ochorení a jej vplyv na kvalitu života“,** akronym LISPER, kód ITMS2014+: 313011V446, Zmluva o poskytnutí NFP č. 067/2020/OPII/VA.
5. Vystavená faktúra musí obsahovať všetky náležitosti daňového dokladu v súlade s ust. zákona č. 222/2004 Z. z. o dani z pridanej hodnoty v znení neskorších predpisov a ust. § 3a Obchodného zákonníka. V prípade, že faktúra bude obsahovať nesprávne alebo neúplné údaje, kupujúci je oprávnený ju vrátiť a predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.
6. Lehota splatnosti faktúry je 60 kalendárnych dní odo dňa riadneho doručenia faktúry kupujúcemu z dôvodu jej odsúhlasenia poskytovateľom nenávratného finančného príspevku (NFP).
7. Úhrada ceny tovaru sa uskutoční po riadnom dodaní predmetu dohody a doručení faktúry kupujúcemu, formou prevodu na bankový účet predávajúceho uvedeného v čl. I tejto dohody. Bezhotovostný platobný styk sa uskutoční prostredníctvom finančného ústavu kupujúceho na základe faktúry. Faktúra sa považuje za uhradenú dňom odpísania finančných prostriedkov z účtu kupujúceho.
8. Kupujúci nezodpovedá za omeškanie s úhradou faktúry, ktorá je spôsobená nepripísaním finančných prostriedkov na účet predávajúceho zo strany jeho finančného ústavu.
9. Predmet dohody je spolufinancovaný z fondov EÚ, preto je predávajúci povinný strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti tejto dohody a Zmluvy o NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Oprávnené osoby na výkon kontroly/auditu sú najmä:
10. Ministerstvo dopravy a výstavby Slovenskej republiky a ním poverené osoby (auditné útvary),
11. Ministerstvo školstva, vedy, výskumu a športu Slovenskej republiky a ním poverené osoby (auditné útvary),
12. Výskumná agentúra,
13. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
14. Orgán auditu, jeho spolupracujúce orgány a osoby poverené na výkon kontroly/auditu,
15. Splnomocnení zástupcovia Európskej Komisie a Európskeho dvora audítorov,
16. Orgán zabezpečujúci ochranu finančných záujmov EÚ,
17. osoby prizvané orgánmi uvedenými v písm. a) až g) v súlade s príslušnými právnymi predpismi SR a EÚ.
18. Táto rámcová dohoda, spolufinancovaná z NFP EÚ, podlieha po jej uzatvorení povinnej administratívnej a finančnej kontrole zo strany poskytovateľa NFP. Táto rámcová dohoda bude účinná a plnenie dohody bude možné až po splnení podmienok uvedených v čl. XIII ods. 12 tejto dohody. Ak výsledok uvedenej kontroly nebude zo strany poskytovateľa NFP kladný a výsledky administratívnej a finančnej kontroly neumožnia financovanie výdavkov, vzniknutých na základe tejto dohody, má kupujúci právo okamžite odstúpiť od tejto dohody bez akýchkoľvek sankčných dôsledkov.

**Článok VII.**

**Subdodávatelia**

1. Zoznam subdodávateľov predávajúceho, ktorý predávajúci predložil k uzavretiu dohody spolu s uvedením údajov o všetkých známych subdodávateľoch v zmysle ust. § 41 zákona o verejnom obstarávaní, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí Prílohu č. 2A tejto dohody. Predávajúci je povinný písomne oznámiť kupujúcemu akúkoľvek zmenu údajov o subdodávateľovi, a to do 5 pracovných dní odo dňa, kedy sa predávajúci o tejto zmene dozvedel.
2. Ak v čase uzavretia dohody predávajúcemu neboli známi subdodávatelia a predávajúci má v úmysle realizovať predmet tejto dohody prostredníctvom subdodávateľa, predávajúci tak môže urobiť iba s predchádzajúcim písomným súhlasom kupujúceho. Zámer realizácie predmetu tejto dohody prostredníctvom subdodávateľa predávajúci bezodkladne písomne oznámi kupujúcemu s uvedením údajov o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
3. K zmene subdodávateľa môže dôjsť len po odsúhlasení kupujúcim. Predávajúci je povinný najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť kupujúcemu zámer zmeny subdodávateľa s uvedením identifikačných údajov pôvodného aj nového subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov). Kontaktná osoba za kupujúceho, poverená odsúhlasením zmeny resp. doplnením subdodávateľa: Mgr. Natália Fabiánová, [natalia.fabianova@upjs.sk](mailto:natalia.fabianova@upjs.sk), 055 234 1583.
4. Predávajúci je povinný postupovať pri výbere subdodávateľa tak, aby náklady vynaložené na zabezpečenie plnenia predmetu dohody boli primerané jeho kvalite a cene a tak, že subdodávatelia podieľajúci sa na plnení predmetu dohody budú kvalifikovaní na svoje profesie vzťahujúce sa na plnenie tejto dohody a budú mať potrebné oprávnenia a osvedčenia potrebné k plneniu predmetu dohody.
5. Možnosťou využitia subdodávateľov nie je dotknutá zodpovednosť predávajúceho za riadne plnenie rámcovej dohody.
6. Subdodávatelia, ktorí majú podľa ust. § 11 ods. 1 zákona o verejnom obstarávaní povinnosť zapisovať sa do registra partnerov verejného sektora, musia byť zapísaní v registri partnerov verejného sektora. Povinnosť zápisu do registra partnerov verejného sektora upravuje osobitný predpis a to zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení v znení neskorších predpisov (ďalej len „zákon č. 315/2016“).
7. Predávajúci zodpovedá za to, že všetci jeho subdodávatelia budú zapísaní v registri partnerov verejného sektora, ak sa na nich táto povinnosť vzťahuje (uplatňuje sa len u subdodávateľa, ktorému majú byť jednorazovo poskytnuté finančné prostriedky prevyšujúce sumu 100 000,00 EUR bez DPH). V prípade zanedbania tejto povinnosti predávajúci znáša všetky škody, pokuty a penále, ktoré vzniknú v súvislosti s nesplnením si tejto povinnosti. Povinnosť subdodávateľa byť zapísaný v registri partnerov verejného sektora sa naňho vzťahuje po celú dobu jeho účasti počas trvania rámcovej dohody.

**Článok VIII.**

**Záručná doba a zodpovednosť za vady**

1. Záručná doba na dodaný tovar je 24 mesiacov a začína plynúť dňom prevzatia tovaru kupujúcim, ak na záručnom liste alebo obale takéhoto tovaru nie je vyznačená dlhšia doba podľa záručných podmienok výrobcu. Záručná doba neplynie po dobu, po ktorú kupujúci nemôže užívať tovar pre jeho chyby, za ktoré zodpovedá predávajúci.
2. V prípade vady zo záruky tovaru počas záručnej doby má kupujúci právo na bezplatné odstránenie vád a predávajúci povinnosť vady odstrániť na svoje náklady.
3. Kupujúci sa zaväzuje, že reklamáciu vady uplatní bez zbytočného odkladu po jej zistení, písomnou formou, oprávnenému zástupcovi predávajúceho.
4. Kupujúci je oprávnený v prípade dodania vadného tovaru požadovať:
   1. odstránenie vád tovaru, ak sú opraviteľné,
   2. dodanie chýbajúceho množstva alebo časti tovaru,
   3. výmenu vadného tovaru za tovar bez vád.
5. Právo voľby uplatneného nároku podľa ods. 4 písm. a), b) alebo c) tohto čl. dohody musí kupujúci uviesť v písomne uplatnenej reklamácii. V opačnom prípade má právo voľby predávajúci.
6. Postup pri reklamácii predmetu dohody sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území SR.

**Článok IX.**

**Zmluvné pokuty a úroky z omeškania**

1. Pre prípad nedodržania podmienok tejto rámcovej dohody dohodli strany dohody nasledovné zmluvné pokuty a úroky z omeškania:
2. za omeškanie predávajúceho s dodaním tovaru v súlade s čl. V tejto dohody je kupujúci oprávnený uplatniť zmluvnú pokutu vo výške 0,25 % z ceny tovaru za každý aj začatý deň omeškania,
3. za omeškanie predávajúceho s odstránením reklamovanej vady tovaru je kupujúci oprávnený uplatniť zmluvnú pokutu vo výške 0,25% z ceny reklamovaného tovaru za každý aj začatý deň omeškania,
4. v prípade porušenia niektorej povinnosti podľa tejto dohody predávajúcim, na ktoré sa nevzťahuje písm. a) a b) tohto ods. dohody, vzniká kupujúcemu právo na uplatnenie zmluvnej pokuty vo výške 50,00 € za každý jednotlivý prípad porušenia povinnosti podľa tejto dohody,
5. za omeškanie kupujúceho so zaplatením dohodnutej ceny je predávajúci oprávnený uplatniť zákonný úrok z omeškania z nezaplatenej ceny za každý aj začatý deň omeškania.
6. Zmluvnú pokutu zaplatí povinná strana dohody oprávnenej strane dohody v lehote 30 dní odo dňa doručenia vyúčtovania zmluvnej pokuty do sídla povinnej strany dohody.
7. Zaplatením zmluvnej pokuty predávajúcim nezaniká nárok kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
8. Nárok na zmluvnú pokutu a/alebo úrok z omeškania nevzniká vtedy, ak sa preukáže, že omeškanie je spôsobené okolnosťami tvoriacimi vyššiu moc v zmysle čl. XII tejto dohody.

**Článok X.**

**Zmena dohody**

1. Túto dohodu je možné zmeniť počas jej trvania len vo forme písomného dodatku k tejto dohode, pokiaľ dodatok nebude v rozpore s ust. § 18 zákona o verejnom obstarávaní a zmenou sa nemení charakter tejto dohody, ak:
2. potreba zmeny dohody vyplynie z okolností, ktoré kupujúci nemohol pri vynaložení náležitej starostlivosti predvídať,
3. v prípade vzniku skutočností definovaných ako vyššia moc,
4. nastane potreba vykonať formálne alebo administratívne zmeny rámcovej dohody (napr. zmena v osobe štatutárneho orgánu, sídla, zmena čísla bankového účtu a pod.).
5. Dodatky sa po podpísaní stranami dohody a po nadobudnutí ich účinnosti stávajú neoddeliteľnou súčasťou tejto dohody.
6. V prípade, ak počas platnosti rámcovej dohody bude ukončená výroba niektorého tovaru, ktorý tvorí predmet tejto dohody, predávajúci je povinný túto skutočnosť písomne oznámiť kupujúcemu a preukázať oficiálnym písomným vyhlásením výrobcu, a zároveň písomne ponúknuť kupujúcemu iný - plne funkčný náhradný tovar, spĺňajúci všetky požiadavky v špecifikácii uvedenej v Prílohe č. 1 tejto rámcovej dohody. V prípade súhlasu s písomnou ponukou náhradného tovaru bude uzatvorený písomný dodatok a tovar bude zahrnutý do predmetu rámcovej dohody. Cena náhradného tovaru nesmie byť vyššia ako cena pôvodného tovaru.
7. V prípade, ak počas platnosti dohody nebude zo strany predávajúceho z objektívnych dôvodov, a preukázateľne, možné dodanie niektorého tovaru (položky) uvedeného v Prílohe č. 1 dohody, ani jeho ekvivalentnej náhrady, je kupujúci oprávnený odstúpiť od zmluvy na dodanie uvedeného druhu tovaru, uzatvorenej na základe predávajúcim potvrdenej objednávky kupujúceho.

**Článok XI.**

**Ukončenie dohody**

1. Strany dohody sa dohodli, že dohodu je možné ukončiť:
   1. písomnou dohodou strán dohody, a to dňom uvedeným v takejto dohode; v dohode o skončení sa súčasne upravia nároky strán dohody vzniknuté na základe alebo v súvislosti s touto dohodou,
   2. písomným odstúpením od dohody v prípade podstatného porušenia dohody.
2. Za podstatné porušenie dohody sa považuje:
3. omeškanie predávajúceho s dodaním tovaru oproti dohodnutému termínu plnenia o viac ako 2 týždne bez uvedenia dôvodu, ktorý by omeškanie ospravedlňoval (vyššia moc),
4. ak cena za dodaný tovar bude fakturovaná v rozpore s podmienkami dohodnutými v tejto dohode,
5. ak predávajúci dodá kupujúcemu tovar takej kvality a parametrov, ktoré sú v rozpore s touto dohodou,
6. ak je kupujúci v omeškaní so zaplatením faktúry o viac ako 60 dní,
7. ak predávajúci poruší niektorú z jeho povinností podľa čl. V tejto dohody.
8. Kupujúci je oprávnený odstúpiť od tejto dohody aj v prípade, ak:
9. proti predávajúcemu začalo konkurzné konanie alebo reštrukturalizácia,
10. predávajúci vstúpil do likvidácie,
11. predávajúci koná v rozpore s touto dohodou a/alebo všeobecne záväznými právnymi predpismi platnými na území SR a na písomnú výzvu kupujúceho toto konanie a jeho následky v určenej primeranej lehote neodstráni.
12. Kupujúci môže odstúpiť od rámcovej dohody bez akýchkoľvek sankčných dôsledkov v prípade, ak výsledky administratívnej alebo finančnej kontroly poskytovateľa NFP neumožňujú financovanie výdavkov vzniknutých z procesu verejného obstarávania.
13. Odstúpenie od dohody musí byť písomné a doručené druhej strane dohody zároveň s uvedením dôvodu odstúpenia. Odstúpenie je účinné okamihom jeho doručenia druhej strane dohody. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu strany dohody uvedenú v tejto dohode.
14. Odstúpenie od dohody má následky stanovené príslušnými ustanoveniami Obchodného zákonníka, ak sa strany dohody písomne nedohodnú inak.

**Článok XII.**

**Vyššia moc**

1. Za vyššiu moc sa považuje prekážka brániaca riadnemu a včasnému dodaniu tovaru, ktorá nie je závislá od vôle strán dohody, ak nemožno rozumne predpokladať, že by povinná strana túto prekážku alebo jej následky odvrátila alebo prekonala a ďalej, že by v čase vzniku záväzku túto prekážku predvídala.
2. Ak niektorej zo strán bráni v plnení jej povinností podľa tejto dohody prekážka vyššej moci, je táto strana dohody povinná podať písomné oznámenie o takejto prekážke druhej strane dohody a špecifikovať povinnosti, ktoré nemôže plniť z dôvodu vyššej moci. Oznámenie musí byť podané písomne a bezodkladne, najneskôr do 5 pracovných dní po tom, čo strana dohody získala vedomosť o prekážke vyššej moci. Strana bude ospravedlnená z plnenia tých povinností, ktoré uviedla v predmetnom oznámení, a to počas doby trvania prekážky tvoriacej vyššiu moc.
3. Strana dohody, ktorá nemohla plniť svoje povinnosti z dôvodu prekážky vyššej moci, je povinná s prihliadnutím na okolnosti prípadu vykonať potrebné opatrenia na zmiernenie dôsledkov pôsobenia prekážky vyššej moci na výkon povinností tejto strany dohody podľa tejto dohody, a to najmä vyvinúť potrebné úsilie na minimalizáciu omeškania s plnením povinností podľa tejto dohody, dotknutých prekážkou vyššej moci.
4. Bezodkladne po skončení trvania prekážky vyššej moci je strana dohody, ktorej táto prekážka bránila v plnení povinností, povinná oznámiť druhej strane dohody skončenie jej trvania.
5. V prípade, ak bude prekážka vyššej moci súvisle trvať viac ako 6 mesiacov, ktorákoľvek strana dohody je oprávnená odstúpiť od tejto dohody.

**Článok XIII.**

**Spoločné a záverečné ustanovenia**

1. Akékoľvek písomnosti, ktoré sa doručujú v súvislosti s touto dohodou druhej strane dohody (ďalej ako „Oznámenie“) musia byť:
   1. v písomnej podobe,
   2. doručené:
2. osobne,
3. poštou prvou triedou s uhradeným poštovným,
4. kuriérom prostredníctvom kuriérskej spoločnosti alebo
5. elektronickou poštou, s výnimkou odstúpenia od dohody, a to na e-mailové adresy, ktoré budú oznámené v súlade s týmto článkom dohody.
6. Oznámenie poskytované kupujúcemu bude zaslané na adresu:

**Univerzita Pavla Jozefa Šafárika v Košiciach**

Lekárska fakulta

Tr. SNP 1

040 11 Košice

k rukám: RNDr. Michal Alexovič, PhD.

e-mail: [michal.alexovic@upjs.sk](mailto:michal.alexovic@upjs.sk)

1. Oznámenie poskytované predávajúcemu bude zaslané na adresu: (doplní uchádzač)

..........................................

..........................................

..........................................

k rukám: ..........................................

e-mail: ..........................................

1. Oznámenie nadobúda účinnosť okamihom jeho prevzatia, pričom za prevzaté sa má:
2. v čase jeho doručenia (alebo odmietnutia jeho prevzatia), ak sa doručuje osobne alebo kuriérom,
3. v čase jeho doručenia, ale najneskôr v piaty deň po jeho odoslaní, ak sa doručuje ako poštová zásielka prvej triedy s uhradeným poštovným,
4. v čase jeho doručenia, ale najneskôr nasledujúci deň po jeho odoslaní, ak sa doručuje prostredníctvom elektronickej pošty.
5. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za stranu dohody oznámi strana, ktorej sa niektorá z uvedených zmien týka, písomnou formou túto skutočnosť druhej strane dohody a to bez zbytočného odkladu, inak povinná strana dohody zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá strana. V prípade zmeny bankového spojenia alebo čísla účtu strany dohody o tejto skutočnosti vyhotovia písomný dodatok k tejto dohode.
6. V ostatných právach a povinnostiach touto dohodou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
7. Predávajúci sa zaväzuje dodržiavať platné a účinné právne predpisy v oblasti ochrany osobných údajov, a to nariadenie Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a zákon č. 18/2018 Z. z. o ochrane osobných údajov a o zmene a doplnení niektorých zákonov.
8. Predávajúci vyhlasuje, že v čase uzatvorenia dohody je zapísaný v registri partnerov verejného sektora v súlade so zákonom č. 315/2016, ak sa ho povinnosť zápisu do registra partnerov verejného sektora týka. Ak na strane predávajúceho ako strany dohody figuruje skupina dodávateľov podľa ust. § 37 zákona o verejnom obstarávaní, má každý člen tejto skupiny dodávateľov povinnosť byť zapísaný v registri partnerov verejného sektora.
9. Strany dohody berú na vedomie a podpisom tejto rámcovej dohody potvrdzujú, že sú plne oboznámené so skutočnosťou, že predmet tejto dohody je poskytovaný v súvislosti s implementáciou operačného programu Integrovaná infraštruktúra, programové obdobie 2014 - 2020.
10. Strany dohody sa dohodli, že prípadné spory vyplývajúce z plnenia tejto dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
11. Strany dohody vyhlasujú, že túto dohodu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
12. Táto dohoda nadobúda platnosť dňom jej podpisu obidvoma stranami dohody a účinnosť dňom nasledujúcim po dni jej zverejnenia v Centrálnom registri zmlúv ÚV SR v súlade so zákonom č. 40/1964 Zb. Občiansky zákonník v znení neskorších predpisov. Zverejnenie dohody v Centrálnom registri zmlúv ÚV SR zabezpečí kupujúci.
13. Táto rámcová dohoda sa uzatvára na dobu určitú, a to na dobu **24 mesiacov** odo dňa nadobudnutia jej účinnosti, alebo do vyčerpania finančného limitu uvedeného v čl. IV ods. 2 tejto dohody, alebo do ukončenia projektu, v rámci ktorého bol poskytnutý NFP podľa toho, ktorá skutočnosť nastane skôr. V prípade, ak počas platnosti rámcovej dohody nedôjde k vyčerpaniu finančného limitu, kupujúci môže dobu trvania rámcovej dohody zmeniť dodatkom tak, aby bol finančný limit dočerpaný. Celkové trvanie rámcovej dohody po predĺžení doby jej trvania však nesmie presiahnuť lehotu 48 mesiacov odo dňa nadobudnutia jej účinnosti.
14. Táto rámcová dohoda je vyhotovená v 5 rovnopisoch s platnosťou originálu, 2 rovnopisy zostanú predávajúcemu a 3 rovnopisy zostanú kupujúcemu.
15. Rámcová dohoda má nasledujúce prílohy, ktoré tvoria jej neoddeliteľnú súčasť:

Príloha č. 1A Špecifikácia a cena - časť A - Náhradné diely pre prístrojovú techniku Bruker

Príloha č. 2A Zoznam subdodávateľov

**Za predávajúceho: Za kupujúceho:**

V ........................ dňa .............................. V Košiciach dňa .................................

............................................................. ...........................................................

Meno, priezvisko, titul, funkcia, podpis prof. RNDr. Pavol Sovák, CSc.

oprávnenej osoby (osôb) predávajúceho rektor

Príloha č. 1A

**Špecifikácia a cena**

**časť A - Náhradné diely pre prístrojovú techniku Bruker**

Vymedzenie, podrobná špecifikácia a štruktúrovaný rozpočet ceny predmetu zákazky sú uvedené v Prílohe č. 1A - Špecifikácia a cena vo formáte .xls/.xlsx, podporovanom aplikáciou Excel.

Príloha č. 2A

(ak relevantné)

**Zoznam subdodávateľov**

podľa ustanovenia ust. § 41 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov

Predmet dohody: **Náhradné diely pre prístroje a zariadenia pre prípravu klinických vzoriek**

**a digitalizáciu hmotnostno-spektrometrických dát**

**Časť A - Náhradné diely pre prístrojovú techniku Bruker**

Kupujúci: **Univerzita Pavla Jozefa Šafárika v Košiciach, Šrobárova 2, 041 80 Košice**

Predávajúci: ...........................................................................................................................................

|  |  |  |  |
| --- | --- | --- | --- |
| Názov a sídlo subdodávateľa/IČO | Predmet subdodávky | Podiel subdodávky z celkovej ceny predmetu zákazky v % | Osoba oprávnená konať za subdodávateľa (meno a priezvisko, adresa pobytu, dátum narodenia) |
| Názov:  Sídlo:  IČO: |  |  |  |
| Názov:  Sídlo:  IČO: |  |  |  |
| Názov:  Sídlo:  IČO: |  |  |  |

V ................................. dňa ................................

.............................................................

meno, priezvisko, titul, funkcia, podpis

oprávnenej osoby (osôb) predávajúceho